Okresná prokuratúra Košice II 
Mojmírova 5, 040 46 Košice 1

Sp. zn. : 1 Pv 249/12/8803	Košice II, 9.10.2012
EEČ : 2-64-313-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: XXXXX XXXXX 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX
	V trestnej veci vedenej proti obvinenému  XXXXX pre prečin ublíženia na zdraví podľa § 158  Trestného zákona, ktorého sa dopustil na tom skutkovom základe, že

	- v Košiciach, dňa 16.05.2011 v čase o 12,10 hod. viedol po XXXXX smerom k XXXXX osobné motorové vozidlo zn. XXXXX EČV XXXXX, kde pred križovatkou s XXXXX v dôsledku nesledovania situácie v cestnej premávke narazil pravou prednou časťou motorového vozidla do ľavej zadnej časti  osobného motorového vozidla zn. Škoda Favorit, EČV XXXXX, ktoré viedol tým istým smerom vodič XXXXX a ktorý s vozidlom zastavil pred priechodom pre chodcov, kde pri dopravnej nehode vodič XXXXX, nar. XXXXX pri dopravnej nehode utrpel pomliaždenie hlavy bez otrasu mozgu a podvrtnutie krčnej chrbtice s dobou liečenia  v trvaní 5 týždňov a jeho spolujazdkyňa XXXXX - XXXXX utrpela pomliaždenie hlavy bez otrasu mozgu a podvrtnutie krčnej chrbtice s dobou liečenia v trvaní 5 týždňov.

Odôvodnenie: 
	Uznesením povereného príslušníka PZ, sp. zn. ORP-XXXXX zo dňa 21.03.2012 bolo začaté trestné stíhanie vo veci pre prečin ublíženia na zdraví podľa § 158 Tr. zákona a dňa 14.06.2012 bolo vznesené obvinenie XXXXX pre prečin ublíženia na zdraví podľa  § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.
	
	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený a poškodení vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval. Pokiaľ ide o náhradu spôsobenej škody, obvinený XXXXX urobil iné vhodné opatrenie tým, že predmetnú dopravnú nehodu oznámil v UNIQA poisťovni a.s. Bratislava, pobočka XXXXX dňa 18.05.2011 pod číslom XXXXX, kde uviedol všetky potrebné údaje pre náhradu spôsobenej škody.

	Obvinený XXXXX zložil na účet Okresnej prokuratúry XXXXX II finančnú čiastku vo výške 200,- Eur,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný, v EKV má dva záznamy, naposledy  z roku 2008, avšak ani v jednom prípade sa nejednalo o dopravnú nehodu,  považujem takýto spôsob rozhodnutia za dostačujúci z hľadiska naplnenia účelu Tr. zákona a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Šotik
prokurátor